

ϋίςΐυΐίΓίίθηθϋ 6γ 
νΑΚνΑΡΑΖΑΟΗΛ 
ϋβΐβ: 2015.12.3#η 3:02:46 
ΕΕΤ 

Ρθ35θπ: δίΰΠθο ΡϋΡ 
(θΓηΟθϋϋβιΙ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


3515 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 414 

14 Δεκεμβρίου 2015 

Το παρόν ΦΕΚ επανεκτυπώθηκε λόγω παράλειψης του τοπογραφικού διαγράμματος 


ΑΠΟΦΑΣΕΙ Σ 

Αριθμ. 82744 

Κήρυξη έκτασης ως αναδασωτέας εμβαδού 48.748,00 
τ.μ. στη θέση «Γκιζελή» της Τοπικής Κοινότητας Ν. 
Καλίνδοιας, του Δήμου Λαγκαδά, Περιφερειακής Ενό¬ 
τητας Θεσσαλονίκης. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

(α) Το «Σύνταγμα της Ελλάδας» άρθ. 117 παρ. 3 (ΦΕΚ 
120 Α727-6-2008). 

(β) Το Ν. 998/1979 «Περί προστασίας των δασών και 
δασικών εκτάσεων εν γένει της χώρας» (ΦΕΚ 289 Α'/ 
29-12-1979) και ειδικότερα το άρθρο 38 παρ. 1 και το 
άρθρο 41. 

(γ) Το Ν. 998/1979 άρθρο 70 παρ. 3, όπως προστέθηκε 
με την παρ. 2 του άρθρου 12 του Ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νο¬ 
μικών προσώπων εποπτείας και άλλες διατάξεις» (ΦΕΚ 
70 Α'/23-4-1992) και αντικαταστάθηκε με την παρ. 15 
του άρθρου 1 του Ν. 3208/2003 «Προστασία των δασι¬ 
κών οικοσυστημάτων, κατάρτιση δασολογίου, ρύθμι¬ 
ση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις» (ΦΕΚ 303 Α'/ 
24-12-2003). 

(δ) Τις με Α.Π. 160417/1180/8-7-1980, Α.Π. 182447/3049/1980 
και Α.Π. 154659/24-5-1982 διαταγές του Υπουργείου Γ ε¬ 
ωργίας. 

(ε) Το Ν. 3852/2010 «Νέα αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87 Α77-6-2010). 

(στ) Το Π.δ. 142/27-12-2010 «Οργανισμός Αποκεντρω¬ 
μένης Διοίκησης Μακεδονίας Θράκης» (ΦΕΚ 235 Α'/ 
27-12-2010). 

(ζ) Το Ν. 4061/2012 «Διαχείριση και προστασία ακινήτων 
Υπουργείου Αγροτικής Ανάπτυξης και Τροφίμων - Ρύθ¬ 
μιση εμπραγμάτων δικαιωμάτων και λοιπές διατάξεις» 
(ΦΕΚ 66 Α'/22-3-2012). 

(η) Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις 
(ΦΕΚ 112 Α'/13-7-2010). 


(θ) Την με Α.Π. 99386/6-11-2014 απόφαση «Ανάθεση 
άσκησης αρμοδιοτήτων σε οργανικές μονάδες της Απο¬ 
κεντρωμένης Διοίκησης Μακεδονίας - Θράκης και παρο¬ 
χή εξουσιοδότησης υπογραφής πράξεων και εγγράφων 
“Με εντολή Γ ενικού Γ ραμματέα” στους προϊσταμένους 
των οργανικών μονάδων της Αποκεντρωμένης Διοίκη¬ 
σης Μακεδονίας Θράκης» (ΦΕΚ 3105 Β'/18-11-2014). 

(ι) Το με Α.Π. 68376/12-9-2013 έγγραφό της ΑΔΜΘ/ 
Γ ενική Διεύθυνση Δασών και Αγροτικών Υποθέσεων με 
το οποίο ορίζεται η διαδικασία έκδοσης Απόφασης κή¬ 
ρυξης αναδασωτέων εκτάσεων. 

(κ) Το άρθρο 56 του Ν. 4257/2014 (ΦΕΚ 93/Α'). 

(λ) Η υπ’ αριθμ. 4/6-2-2015 πράξη Υπουργικού Συμβου¬ 
λίου (ΦΕΚ 24/Α'). 

(μ) Το γεγονός ότι η έκταση που αναφέρεται στο 
θέμα αποτελεί δάσος που καταστράφηκε από πυρκαγιά. 

(ν) Το με Α.Π. 81826/21-10-2015 έγγραφο του Δασαρ¬ 
χείου Λαγκαδά στο οποίο προτείνεται η κήρυξη της 
έκτασης, που αναφέρεται στο θέμα, ως αναδασωτέας, 
αποφασίζουμε: 

Κηρύσσουμε ως αναδασωτέα έκταση σαράντα οκτώ 
χιλιάδων επτακοσίων σαράντα οκτώ τετραγωνικών 
μέτρων (Ε=48.748,00 τ.μ.) στη θέση Γκιζελή της Τ.Κ. Ν. 
Καλίνδοιας, του Δήμου Λαγκαδά της Περιφερειακής 
Ενότητας Θεσσαλονίκης, με σκοπό την προστασία, 
αποκατάσταση της δασικής βλάστησης με φυσική ή 
τεχνητή αναδάσωση και τη διατήρηση του χαρακτήρα 
της ως δάσους, ώστε να αποκλεισθεί η διάθεση της 
προαναφερθείσας έκτασης, που καταστράφηκε από 
πυρκαγιά, για άλλο σκοπό. 

Η έκταση εμβαδού Ε=48.748,00 τ.μ., που προσδιορίζεται 
με στοιχεία 1-2-...-14-1 αποτελεί δάσος και συνορεύει 
ως εξής: 

Βόρεια: με δάσος 
Νότια: με δάσος 
Ανατολικά: με δάσος 

Δυτικά: με μη δασική έκταση και αναδασωτέα έκταση 
όπως φαίνεται στο συνημμένο τοπογραφικό διάγραμμα, 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Νοεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 

